laion/Wikipedia-Exotic huggingface dataset:
מוחמד-רזא אשתיאני

מוחמד-רזא קראי אשתיאני (בפרסית: محمدرضا قرایی آشتیانی, תעתיק מדויק: מחמד-רדא קראיי אשתיני; נולד ב-1960) הוא איש צבא איראני בדרגת בריגדיר גנרל (תת-אלוף), אשר כיהן בתפקיד שר ההגנה האיראני בין ה-25 באוגוסט 2021 ועד 21 באוגוסט 2024 לאחר שהחליף את אמיר חאתמי שמילא תפקיד זה מאז 2017. החל מ-28 באוגוסט 2024. משמש כסגן ראש המטה הכללי של הכוחות המזוינים של הרפובליקה האסלאמית של איראן. אשתיאני נולד ב-1960 בטהרן. אשתיאני גויס לצבא האיראני (ארתש (פר')) בשנת 1979 ולחם במלחמת איראן-עיראק. בשנת 1980, החל ללמוד באקדמיה לקצונה על שם האימאם עלי (אנ') בטהרן. בשנת 1982 הוא סיים את לימודיו והוצב ביחידת הכוחות המיוחדים מספר 23. בשנת 1984 או בתחילת 1985, הוא מונה לשמש כמדריך באקדמיה לקצונה, ככל הנראה על רקע ניסיונו במלחמת איראן-עיראק ובמאבק נגד בדלנים כורדים, מיליטנטים, בכורדיסטן האיראנית מאבק הידוע באכזריותו, מעצרים נרחבים והוצאות להורג ללא משפט הוגן. לאחר סיום מלחמת איראן-עיראק ב-1988, אשתיאני סיים תואר שני בנושא ביטחון ולאחר מכן קיבל תואר דוקטור בנושא הגנה באוניברסיטה הגבוהה להגנה לאומית (אנ') משנת 1999 עד 2005 שימש אשתיאני כסגן מפקד כוחות היבשה של הצבא ומ-2005 עד 2008, סגן מפקד כללי של הצבא. בשנת 2013 החל את דרכו בחיל החימוש, ומ-2019 עד 2021 מונה למפקד חיל החימוש. קודם לתפקיד סגן הרמטכ"ל של איראן ב-2 ביולי 2019, בעקבות צו של המנהיג העליון עלי חמינאי והוא החליף את מיג'ור גנרל (אלוף) אטאוללה סאלחי. אשתיאני מונה לתפקיד שר ההגנה, על ידי הנשיא ראיסי ולאחר אישור האספה המייעצת האסלאמית, הוא נכנס לתפקיד ונכנס לתפקידו ב-25 באוגוסט 2021. לאחר ההודעה על כניסתו לתפקיד, אשתיאני הקים "מפקדה כלכלית" כדי לתאם ולרכז את יכולות משרד ההגנה לפעילות עסקית ומסחרית יעילה יותר. מההודעה שנמסרה על כך נראה שהכוונה לרכז ולשכלל את יכולות התפקוד של משרד ההגנה, לנוכח הסנקציות של ארצות הברית. אשתיאני מרבה להתבטא בענייני השעה, הנוגעים לביטחונה ומעמדה של איראן. בשנת 2020 הטילה ארצות הברית סנקציות אישיות על אשתיאני, שעה שהיה אז סגן מפקד המטה הכללי של ארתש. מדיה וקבצים בנושא מוחמד-רזא אשתיאני בוויקישיתוף United Against Nuclear Iran, Brigadier General Mohammad-Reza Ashtiani: Islamic Republic of Iran Minister of Defense, UANI, נצפה: 6 ינואר 2024 , انتصاب جانشین رئیس ستادکل نیروهای مسلح - מינויו של סגן הרמטכ"ל, khamenei.ir, 11 אפריל 2018 Iran's Defense Ministry Sets Up 'Economic Headquarters', Iran International, ‏2024-01-06 (באנגלית) גיא אלסטר‏, איראן מזהירה מפני הקמת כוח רב-לאומי בים האדום: "צעד לא רציונלי", באתר וואלה, 14 בדצמבר 2023 תא"ל אשתיאני: התמיכה האמריקנית בפשעים הציוניים סיבכה את המצב הביטחוני באזור, באתר nournews, ‏2023-11-08 לקראת מלחמה אזורית? איראן מזהירה את ארה"ב מהקמת צי בינלאומי בים האדום, באתר מעריב אונליין, 14 בדצמבר 2023 Mohammad Reza ASHTIANI, OpenSanctions.org, ‏1960 (באנגלית)
איזבלה, נסיכת דנמרק

איזבלה הנרייטה אינגריד מרגרטה, נסיכת דנמרק ורוזנת מונפזאט (בדנית: Isabella Henrietta Ingrid Margrethe, prinsesse til Danmark, komtesse af Monpezat; נולדה ב-21 באפריל 2007) היא נסיכה דנית, בתם של פרדריק העשירי, מלך דנמרק ורעייתו המלכה מארי. היא השנייה בסדר הירושה לכתר הדני, אחרי אחיה הבכור הנסיך כריסטיאן. הנסיכה איזבלה נולדה בקופנהגן ב-21 באפריל 2007. היא בתם של פרדריק העשירי, מלך דנמרק, בנה הבכור של מרגרטה השנייה, מלכת דנמרק, ושל מארי, מלכת דנמרק (לשעבר: דונלדסון) ילידת אוסטרליה. ב-1 ביולי של אותה שנה, היא הוטבלה בארמון פרדנסבורג, אז נחשף לציבור שמה, איזבלה, על שם איזבלה מאוסטריה, רעייתו של כריסטיאן השני, מלך דנמרק. הסנדקים שלה היו אלקסיה, נסיכת יוון ודנמרק ומתילדה, מלכת בלגיה. ב-13 באוגוסט 2013, איזבלה החלה ללמוד בבית הספר הציבורי Tranegårdsskolen בקופנהגן, שבו למד גם אחיה הגדול הנסיך כריסטיאן. ב-6 ביוני 2015 היא חנכה מעבורת מיוטלנד לסמסו שנקראה על שמה. היא ואחיה ליוו את הוריהם בביקורים רשמיים בגרינלנד בין 1-8 באוגוסט 2014 ובאיי פארו בין 23-26 באוגוסט 2018. במרץ 2022, הוכרז שאיזבלה תמשיך את לימודיה בבית הספר הרלופסהולם החל מאוגוסט של אותה שנה. עם זאת, ב-26 ביוני 2022, הוריה הודיעו שאיזבלה לא תתחיל את הרלופסהולם, עקב בעיות חוזרות ונשנות של בריונות בבית הספר. בספטמבר 2022 היא החלה ללמוד במקום זאת בגימנסיה יספרסנס בקופנהגן. באוגוסט 2023 היא החלה ללמוד בגימנסיה אורגרד, שבה למד גם אביה. עם לידתה, קיבלה איזבלה את התואר: ”הוד מעלתה המלכותית איזבלה נסיכת דנמרק”. התואר "רוזנת מונפזאט" הוסף לתוארה (כמו גם לתואר אחיה ובני דודיה) ב-29 באפריל 2008. אתר האינטרנט הרשמי של איזבלה, נסיכת דנמרק (באנגלית, בצרפתית ובדנית) מדיה וקבצים בנושא איזבלה, נסיכת דנמרק בוויקישיתוף העמוד הרשמי של הנסיכה איזבלה באתר משפחת המלוכה "Godparents to Her Royal Highness the Princess" "H.K.H. Prinsesse Isabella døber Samsøs nye færge kl. 13.45" "H.K.H. Prinsesse Isabella begynder på Herlufsholm" Statement from The Crown Prince Couple "Start of school" "Prinsesse Isabella har valgt samme gymnasium som sin far"
וינסנט, נסיך דנמרק

וינסנט פרדריק מיניק אלכסנדר, נסיך דנמרק ורוזן מונפזאט (בדנית: Vincent Frederik Minik Alexander, prins til Danmark, komtesse af Monpezat; נולד ב-8 בינואר 2011) הוא נסיך דני, בנם של פרדריק, מלך דנמרק ושל המלכה מארי (לשעבר: דונלדסון). הוא השלישי בסדר הירושה לכתר הדני, אחרי אחיו הגדול הנסיך כריסטיאן, ואחותו הנסיכה איזבלה. הנסיך וינסנט נולד בקופנהגן ב-8 בינואר 2011 בשעה 10:30. הוא בנם של פרדריק, מלך דנמרק, בנה הבכור של מרגרטה השנייה, מלכת דנמרק ושל המלכה מארי (לשעבר: דונלדסון), ילידת אוסטרליה. יש לו אח ואחות גדולים: כריסטיאן ואיזבלה. 26 דקות לאחר לידתו של וינסנט, נולדה אחותו התאומה, הנסיכה יוספינה. לידת התאומים נחגגה במטח של 21 פגזי תותח מבסיס הצי הולמן ומטירת קרונבורג. ב-14 באפריל הוטבלו הנסיכים בכנסיית הולמן, ושמותיהם החדשים נחשפו לציבור. בין סנדקיו של וינסנט, היה גם פליפה, רוזן אסטוריאס (לימים מלך ספרד). ב-15 באוגוסט 2017, וינסנט ויוספינה החלו ללמוד בבית הספר הציבורי Tranegårdsskolen בקופנהגן, שבו למדו לפניהם גם כריסטיאן ואיזבלה. התאומים חולקו לכיתות נפרדות, לפי בקשת הוריהם. עם לידתו, קיבל וינסנט את התואר: ”הוד מעלתו המלכותי וינסנט נסיך דנמרק ורוזן מונפזאט”. אתר האינטרנט הרשמי של וינסנט, נסיך דנמרק (בדנית ובאנגלית) מדיה וקבצים בנושא וינסנט, נסיך דנמרק בוויקישיתוף העמוד הרשמי של הנסיך וינסנט באתר משפחת המלוכה "A Prince and a Princess are born" "Barnedåb i Holmens Kirke den 14. april 2011" "Prinsesse Josephine og prins Vincent fylder år".
עומאר ח'ריבין

עומאר ח'ריבין (בערבית: عمر خربين; נולד ב-15 בינואר 1994) הוא כדורגלן סורי המשחק בעמדת הקיצוני באל-וחדה מליגת העל של איחוד האמירויות הערביות ובנבחרת סוריה. ח'ריבין התחיל לשחק כדורגל בקבוצת הדורגל של אל-וחדה דמשק. בקיץ 2013 חתם באל-קווה אל-ג'וויה מליגת העל העיראקית במדיה שיחק שנתיים. ב-6 באוגוסט 2015 הושאל לאל-מינא העיראקית. ב-19 ביוני 2017 חתם לארבע שנים באל-הילאל מליגת העל הסעודית תמורת 44 מיליון ריאל סעודי. ב-10 באוגוסט הבקי את שער הבכורה שלו בקבוצה בניצחון 3-4 נגד א-תעאון. ב-10 באוגוסט, עומר כבש את שערו הראשון מול אל-טאאוון בדקה ה-14, כשהוא מנצח 4–3. בעונתו הראשונה במועדון היה שערי ליגת האלופות האסיאתית עם 7 שערים ועזר לאל-הילאל להגיע לגמר המפעל בו הפסידה לאוראווה רד דיימונדס. בסיום השנה נבחר לכדורגלן השנה באסיה והיה השחקן הסורי הראשון שעושה זאת. בינואר 2019 הושאל לפירמידס מליגת העל המצרית. בקיץ 2019 חזר לאל-הילאל עמה השתתף בגביע העולם למועדונים והיה לשחקן הסורי הראשון שעושה זאת. בינואר 2021 חתם באל-וחדה מליגת העל של איחוד האמירויות הערביות. בעונת 2022/2023 הושאל לשבאב אל-אהלי עד לסיום העונה עמה זכה באליפות האמירויות. ב-20 בנובמבר 2012 ח'ריבין ערך את הופעת הבכורה שלו בנבחרת סוריה בהפסד 2-1 לפלסטין. ב-26 במרץ 2013 הבקיע את שער הבכורה שלו בנבחרת בהפסד 2-1 לעיראק. בספטמבר 2019 ההתאחדות לכדורגל בסוריה הודיעה כי הושעה מהנבחרת בשל היעדרויות רבות. כחודש לאחר מכן ח'ריבין חזר מאוחר לשחק במשחק נגד המלדיביים. אל-הילאל ליגת העל הסעודית: 2016/2017, 2017/2018, 2019/2020 גביע המלך הסעודי: 2017, 2019/2020 הסופר קאפ הסעודי: 2018 ליגת האלופות האסיאתית: 2019 נבחרת סוריה גביע מערב אסיה: 2012 אישיים מלך השערים בליגת האלופות האסיאתית: 2017 שחקן השנה האסיה: 2017 מדיה וקבצים בנושא עומאר ח'ריבין בוויקישיתוף עומאר ח'ריבין, ברשת החברתית פייסבוק עומאר ח'ריבין, באתר Transfermarkt עומאר ח'ריבין, באתר Soccerway עומאר ח'ריבין, באתר WorldFootball.net עומאר ח'ריבין, באתר National Football Teams עומאר ח'ריבין, באתר FootballDatabase.eu
יוספינה, נסיכת דנמרק

יוספינה סופיה איוואלו מתילדה, נסיכת דנמרק ורוזנת מונפזאט (בדנית: Josephine Sophia Ivalo Mathilda, prinsesse til Danmark, komtesse af Monpezat; נולד ב-8 בינואר 2011) היא נסיכה דנית, בתם של פרדריק העשירי, מלך דנמרק ושל המלכה מארי (לשעבר: דונלדסון). היא הרביעית בסדר הירושה לכתר הדני, אחרי אחיה הגדול נסיך הכתר הנסיך כריסטיאן, אחותה הגדולה הנסיכה איזבלה, ואחיה התאום הנסיך וינסנט. הנסיכה יוספינה נולדה בקופנהגן ב-8 בינואר 2011 בשעה 10:56. היא בתם של פרדריק, מלך דנמרק, בנה הבכור של מרגרטה השנייה, מלכת דנמרק ושל המלכה מארי (לשעבר: דונלדסון) ילידת אוסטרליה. יש לה אח ואחות גדולים: כריסטיאן ואיזבלה. 26 דקות לפני לידתה, נולד אחיה התאום הנסיך וינסנט. לידת התאומים נחגגה במטח של 21 פגזי תותח מבסיס הצי הולמן ומטירת קרונבורג. ב-14 באפריל הוטבלו הנסיכים בכנסיית הולמן, ושמותיהם החדשים נחשפו לציבור. בין סנדקיה של יוספינה, היו דודתה הנסיכה מריה והנסיך קרלו, דוכס קסטרו. ב-15 באוגוסט 2017, וינסנט ויוספינה החלו ללמוד בבית הספר הציבורי Tranegårdsskolen בקופנהגן, שבו למדו לפניהם גם כריסטיאן ואיזבלה. התאומים חולקו לכיתות נפרדות, לפי בקשת הוריהם. בספטמבר 2023, יוספינה עברה ללמוד בבית הספר Kildegård Privatskole. עם לידתה, קיבלה יוספינה את התואר: ”הוד מעלתה המלכותית יוספינה נסיכת דנמרק ורוזנת מונפזאט”. אתר האינטרנט הרשמי של יוספינה, נסיכת דנמרק (בדנית ובאנגלית) מדיה וקבצים בנושא יוספינה, נסיכת דנמרק בוויקישיתוף העמוד הרשמי של הנסיכה יוספינה באתר משפחת המלוכה "A Prince and a Princess are born" "Godfathers and Godmothers to the Prince and Princess" "Prinsesse Josephine og prins Vincent fylder år". "HRH Princess Josephine begins at new school"
הפיגוע בוואדי חרמיה (2024)

הפיגוע בוואדי חרמיה היה פיגוע ירי שהתרחש ב-7 בינואר 2024, בו נרצח גבר ערבי תושב מזרח ירושלים בן 30 בוואדי חרמיה שבהרי בנימין, בצומת המשטרה הבריטית, ואישה נוספת, אף היא תושבת מזרח ירושלים, נפצעה באורח קשה. היא מתה מפצעיה לאחר כשבועיים וחצי. בשעה 07:27 בבוקר 7 בינואר 2024, בוצע פיגוע ירי ממכונית חולפת לעבר מכונית עם לוחית רישוי ישראלית. הנהג שנפגע ערבי-ישראלי בשם עמאר מנסור. תחילה נבדק חשד שמדובר באירוע פלילי פנימי, לאחר זמן קצר התברר האירוע כפיגוע טרור לאומני. יחד עם הנהג נפצעה קשה נוסעת שנסעה אתו, ד"ר לארה טנוס, בת 42 ממזרח ירושלים. ב-25 בינואר היא נפטרה מפצעיה. בערבו של אותו היום עצרו כוחות ימ"מ ברמאללה שני רופאים ואח בחשד למעורבות בפיגוע. הפיגוע בוואדי חרמיה (2002) עלה לשניים מניין ההרוגים בפיגוע שאירע החודש בהרי בנימין, באתר זמן ישראל, 24 בינואר 2024 דותן גבאי, בן 30 נורה למוות בפיגוע בכביש 465 סמוך לצומת המשטרה הבריטית, באתר חדשות מבזק לייב, ‏7 בינואר 2024 כרמל דנגור, כשלושה שבועות לאחר הפיגוע בבנימין: מתה מפצעיה לארא טנוס, שנפצעה אנושות, באתר כאן – תאגיד השידור הישראלי, 25 בינואר 2024 שני רופאים ואח נעצרו ברמאללה בחשד לביצוע פיגוע הירי בבנימין, באתר ערוץ 7, 8 בינואר 2024
בית נייד

האם התכוונתם ל... מעונוע ("קרוואן","קרוואן ממונע", "אוטו-קרוואן") – כלי רכב או נגרר המשמש למגורים בית מגורים קטן שניתן לשנע – ראו תנועת הבתים הקטנים, במסגרתה רבים מהבתים מתוכננים מראש כך שניתן יהיה לניידם בעת הצורך מבנה יביל ("קרוואן", "מגורון") – מבנה שניתן להוביל, לרוב יחידות דיור טרומיות הנבנות במפעלים ואחר כך מובלות קרקעית לאתר היעד, אך לרוב אין מזיזים אותן לאחר שחוברו לתשתיות יאכטה סירת מגורים קרוואן (פירושונים)
מיור (פירושונים)

האם התכוונתם ל... מייג'ור – דרגה צבאית מיור (גרמניה) – דרגה בצבא גרמניה אישים: ג'ון מיור – חוקר טבע אמריקני דייוויד מיור – איש תקשורת אמריקני מאיור (פירושונים) מיורי
כריסטופר קסידי

כריסטופר קסידי (באנגלית: Christopher John "Chris" Cassidy;‏ נולד ב-4 בינואר 1970, ) הוא איש אריות הים ואסטרונאוט בתוכנית מעבורות החלל ובמשימות נוספות לתחנת החלל הבין-לאומית. כריסטופר קסידי נולד וגדל סיילם, מסצ'וסטס. לאחר סיום בית ספר במיין הוא התחיל לימודים באקדמיה הימית של ארצות הברית וסיים בשנת 1993 עם תואר ראשון במתמטיקה. בשנת 2000 הוא השלים תואר שני בהנדסה ימית מהמכון הטכנולוגי של מסצ'וסטס. קסידי התגייס ליחידת אריות הים ושירת כ-10 שנים. במהלך השירות הוא השתתף בפעולות מבצעיות באפגניסטן ובים התיכון. בשנת 2004 קסידי נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע. ביולי 2009 קסידי טס לחלל כמומחה משימה במשימה STS-127 במעבורת החלל אנדוור (מארק פולנסקי היה מפקד צוות). מטרות הטיסה היו להשלים הרכבת מודול "קיבו" של תחנת החלל, להחליף חלק מחברי משלחת מס' 20 לתחנת החלל בין-לאומית ולשחרר למסלול מספר לוויינים. במהלך שהות בחלל הוא ביצע 3 פעמים פעילות חוץ רכבית באורך כולל של כ-20 שעות. הוא חזר לכדור הארץ לאחר 15 ימים ו-17 שעות. במרץ 2013 קסידי טס בפעם השנייה בחללית סויוז TMA-08M, כאיש צוות שהצטרף למשלחת מס' 35 לתחנת החלל הבין-לאומית בפיקוד כריס הדפילד. לאחר סיום פעילותה קסידי המשיך שהותו בחלל במשלחת מס' 36 לתחנת החלל הבין-לאומית בפיקוד פאבל וינוגרדוב. במהלך שהות בחלל הוא ביצע 3 פעמים פעילות חוץ רכבית באורך כולל של כ-18 שעות. הוא חזר לכדור הארץ לאחר 166 ימים ו-23 שעות. בשנים 2015–2017 קסידי כיהן כ"ראש משרד האסטונאוטים". כאשר פטריק פורסטר החליף אותו, הוא חזר להיות חבר ביחידה. באפריל 2020 קסידי טס בפעם השלישית בחללית סויוז MS-16. הוא הצטרף כאיש צוות למשלחת מס' 62 לתחנת החלל הבין-לאומית בפיקוד אולג סקריפוצ'קה. לאחר סיום פעילותה קסידי המשיך במשלחת מס' 63 לתחנת החלל הבין-לאומית והיה מפקד המשלחת. במהלך שהותו השלישית בחלל הוא ביצע 4 פעמים פעילות חוץ רכבית באורך כולל של כ-24 שעות. הוא חזר לכדור הארץ לאחר 195 ימים ו-19 שעות. בשנת 2021 קסידי פרש משירות בנאס"א. לאחר פרישתו קסידי מונה למנהל "מוזיאון לאומי למקבלי מדליית כבוד" שנמצא בהקמה. מדיה וקבצים בנושא כריסטופר קסידי בוויקישיתוף ביוגרפיה כריסטופר קסידי, ברשת החברתית אינסטגרם
גונסלו רודריגס מרטין-גרניסו

גונסלו רודריגס מרטין-גרניסו (בספרדית: Gonzalo Rodríguez Martín-Granizo; 25 בינואר 1928 - 16 בדצמבר 1990) היה אדמירל ספרדי, אשר כיהן כראש מטה ההגנה (מקביל לרמטכ"ל) בין השנים 1990–1992. מרטין-גרניסו נולד בלאון ב-25 בינואר 1928. ב-1946 הוא התגייס לצי הספרדי ולמד בבית הספר הצבאי הימי. חמש שנים לאחר מכן, הוא סיים את לימודיו, והחל לשרת בדרגת לוטננט משנה. הוא שרת על סיפון ספינות שונות, ושימש כמרצה בבית הספר הימי. ב-25 בנובמבר 1986 הוא מונה לראש מטה ההגנה המשותף (תפקיד המקביל לסגן הרמטכ"ל). ב-29 בדצמבר 1987 הוא קודם לתפקיד מפקד הצי הספרדי. ב-18 במאי 1990 הוא מונה לראש מטה ההגנה (מקביל לרמטכ"ל). בתפקידו, הוא הוביל מודרניזציה של הצבא הספרדי, והידק את שיתוף הפעולה שלו עם נאט"ו. הוא נפטר ב-16 בדצמבר 1990 משבץ מוחי. גונסלו רודריגס מרטין-גרניסו באתר Real Academia de la Historia El jefe de la cúpula militar muere de un derrame cerebral
מברשת תיל

מברשת תיל היא מברשת שהזיפים שלה עשויים מסיבים מתכתיים, בדרך כלל מפלדה, פליז או נירוסטה. מברשת התיל היא בעיקר כלי שחיקה. השימושים העיקריים שלה הם ניקוי חלודה וקורוזיה, הסרת צבע, פיח ושומן. שימושים נפוצים במברשות תיל הם: ניקוי משטחים לפני צביעה. ניקוי כלי נשק. ניקוי רשתות מנגל. ניקוי אלקטרודות ליצירת אזור מוליך טוב יותר לחיבורים חשמליים, למשל בין מצברי מכונית והמחברים. הניקוי באמצעות המברשת נעשה על ידי העברתה הלוך ושוב על המשטח הדורש ניקוי עד להסרת הלכלוך. מברשות תיל מגיעות במגוון צורות בהתאם ליישומים להן נועדו. מברשות רבות בנויות כידית אחיזה שבהמשך לה מחוברים הזיפים בזווית של 90°. הידית עשויה לרוב מעץ או מפלסטיק. גודל המברשת וסידור הזיפים מגוון מאוד - מגודל של סנטימטרים בודדים עם שורת זיפים אחת ועד 20–30 ס"מ עם מספר שורות זיפים. קיימות גם מברשות תיל הניתנות להרכבה על משחזת שולחן, מקדחה או דיסק. שתי האחרונות יעילות במיוחד בניקוי משטחים גדולים. ניקוי בעזרת מברשת פלדה סובבת
עומר ברנע

עומר ברנע (נולד ב-20 ביוני 1980) הוא שחקן, דוגמן וקריין ישראלי. ברנע הוא בנם של השחקנית איריס ברנע ועודד ברנע, האמצעי מבין שלושה בנים. אחיו הגדול הוא השחקן והמדבב איתי ברנע ואחיו הצעיר הוא השחקן רום ברנע. הוא גדל במושב בן שמן. למד משחק בבית הספר תלמה ילין. הוא השתתף בין השאר בסרטים "אינג'יל", "פרא" "Holy Rollers". בנוסף, שיחק בתיאטרון הישראלי בהצגות "1913" ו"מותו של סוכן". בשנת 2002 הופיע בטלוויזיה בטלנובלה "לחיי האהבה". בחנוכה 2003 עלה המחזמר "ספיד וגלגלי הקסם" בהשתתפותו, בבימויו של חנוך רוזן. לאחר מכן, ב-2004, שיחק בסדרה "אסתי המכוערת" ולאחר מכן בסדרות הבת. בשנת 2005 התחרה ברנע בתוכנית "רוקדים עם כוכבים" עם הרקדנית ויקטוריה מגלניק והודח כזוג השני. במרץ 2006 שיחק בטלנובלה של ערוץ 24 "ילדות רעות" ובדרמת הטלוויזיה "האקס המיתולוגי". באותה שנה שיחק בסרטים "מחילות" ו"ריקוד מסוכן". בנוסף, השתתף בפרסומות רבות בהן לחברת הבגדים TNT, שבה הוא שימש כדוגמן הבית. כמו כן, השתתף בפרק בעונה הרביעית של הסדרה "הפיג'מות" בתור חבר הילדות של נתן (יובל סגל). ב-2010 השתתף בדרמה היומית "נשות הטייסים" בערוץ 10. ב-2012 השתתף בסרט הקולנוע הישראלי "2 בלילה". בעשור השני של המאה ה-21 הוא מרבה להופיע בתפקידי אורח בסדרות טלוויזיה ובסרטים בארצות הברית, ובמיוחד בסרטיו של הבמאי הקנדי ג'וסף זנטיל. ב-2013 בסרט הדרמה "Americano" בתפקיד הראשי לצד אליס באקל. שיחק גם במותחן "The Girl Is in Trouble". שיחק בפרק בסדרה "מבוקש" בתור ג'וזף. שיחק גם בסרט "ג'ון וויק" בתור גרגורי. שיחק גם בסרט "הולי רולרס" בתור חסיד. בשנת 2015 השתתף בסדרת הטלוויזיה "המדרשה" יחד עם אחיו רום ברנע בערוץ 2 של רשת. השתתף ב"כדברא" בשנת 2017 בערוץ ניקלודיאון ב-yes ובתפקיד אורח ב"החברים של נאור". בשנת 2020 הצטלם לסדרה "לבד בבית", המשודרת בכאן חינוכית, בתפקיד איזמיר קורבשי. בשנים 2022-2024 השתתף בעונות 2 ו-3 של הסדרה "מנאייכ" בתפקיד שי פיליפ. ברנע משמש כקריין הבית של קניוני עזריאלי. בשנת 2024 שיחק בסדרה "האיש שרצה לדעת הכל". כיום, לצד העיסוק במשחק, הוא מנחה סדנאות פסיכודרמה. עומר ברנע, במיזם "אישים" לתיעוד היצירה הישראלית עומר ברנע, במסד הנתונים הקולנועיים IMDb (באנגלית) עומר ברנע, באתר "אידיבי", מאגר הידע העברי לקולנוע ישראלי ועולמי עומר ברנע, באתר ספר הקולנוע הישראלי יובל אברמוביץ', הבורגני, באתר ישראל היום, 2 במרץ 2017 הדס בשן, ‏אלפא גבר, באתר ‏מאקו‏, 14 במאי 2020 עומר ברנע – תאריקה זוהר
מקאם נבי יושע

מקאם נבי יושע (בערבית: مقام النبي يوشع) הוא מתחם דתי היסטורי הממוקם בעיר סלט שבירדן. המתחם מורכב ממסגד מודרני ומהמאוזוליאום מהמאה ה-16 המיוחס ליהושע בן נון. המאוזוליאום המוקדש ליהושע בן נון נבנה בתקופה הממלוכית על ידי המושל, האמיר מהדאווי. המאוזוליאום נבנה מחדש במאה ה-16, במהלך השנים הראשונות של השלטון העות'מאני. לאחר מכן, בתקופת שלטונו של המלך עבדאללה השני, הוצמדו למאוזוליאום מסגד ומבנה חדש עם מתקנים וגם המאוזוליאום שופץ. השחזורים הושלמו במלואם בשנת 2004 ובאותה שנה נפתח המתחם מחדש. המתחם הדתי כולל את המאוזוליאום, המסגד, וכן מתקנים לאזרחים, כגון אולם רב תכליתי, ספרייה, קפיטריה, מעון לאימאם של המסגד ומעון למואזין. השטח הפנימי הכולל של המסגד הוא 1,400 מטרים. מחוץ לכותל המאוזוליאום קיים בית קברות, בו קבורים מאמינים הקשורים למקאם ובני משפחותיהם. המאוזוליאום הוא החלק העתיק ביותר של המתחם הדתי, המתוארך למאה ה-16 עם יסוד מהתקופה הממלוכית. בפנים, הצנוטף שהונח מעל קברו לכאורה של יהושע באורך של יותר משישה מטרים, ומכוסה בבד ירוק. המאוזוליאום היה מאז ומתמיד אתר קדוש ורוחני עבור תושבי אס-מלח. המסגד המחובר למאוזוליאום הושלם ב-2004 ונפתח באותה שנה. זהו מבנה מודרני יחסית. גובה הצריח של המסגד הוא 27 מטרים ואולמות התפילה במסגד מופרדים בין המינים. לוח שהוצב על קיר המסגד, המעדכן על פתיחת המבנה המודרני בשנת 2004 בתוך החצר של המבנה המודרני אולם התפילה של המסגד המודרנית, עםמחרב ומינבר גלויים מבט נוסף על קברו של יהושע קבר יהושע, מאוזוליאום נוסף המיוחס ליהושע בארץ ישראל רשימת מקומות הקבורה של דמויות אברהם "مقام النبي يوشع عليه السلام". www.asfarplus.com (בערבית). נבדק ב-2024-01-04. Atiyat, Omar Al (2017-09-09). "مقام النبي يوشع عليه السلام". Jordan Heritage (באנגלית אמריקאית). נבדק ב-2024-01-04. "مقام النبي يوشع". موضوع (בערבית). נבדק ב-2024-01-04. admin (2021-09-24). "ضريح النبي يوشع بن نون". visitsalt (בערבית). נבדק ב-2024-01-04.
ארנה גרינבאום

ארנה גרינבאום (בהונגרית: Grünbaum Ernő;‏ 29 במרץ 1908 – בין דצמבר 1944 לאפריל 1945) היה צייר, מעצב גרפי, ליתוגרף ומאייר יהודי-הונגרי יליד טרנסילבניה. הוא עבד במגוון סגנונות, כולל אר נובו, אקספרסיוניזם וקוביזם. נספה בשואה במחנה הריכוז מאוטהאוזן. נולד בנאג'וואראד בתקופת האימפריה האוסטרו-הונגרית (בשטחי רומניה המודרנית). מות אביו השאיר את המשפחה במצוקה כלכלית קשה, והוא לא יכול היה לקחת שיעורי אמנות למרות הכישרון שלו לציור שהוכר כבר בגיל צעיר. תחילה עבד כבורסקאי, ואז כנגר. לאחר מכן התמחה כחרט נחושת. ב-1927 מצא עבודה בחברת ההוצאה לאור של אדולף זוננפלד, שם למד טיפוגרפיה. שם גם פגש והתיידד עם אלכס ליאון (אנ'), אמן גרפי אקספרסיוניסטי שהציג בפניו את המגמות באמנות מודרנית. תערוכת היחיד הראשונה שלו הייתה במועדון העיתונאים בעיר הולדתו. זמן קצר לאחר מכן, השתתף בהקמת "איגוד האמנויות היפות". ב-1933 השתתף בתערוכה גדולה של אמנים צעירים בבית מלון בשם ארמון וייסלוביץ, יחד עם חברו ליאון, אימרה פלדש, אימרה ואניאי (גר') ואחרים. תערוכת היחיד הראשונה שלו נערכה במרץ 1936. בשנים הבאות פרסם את עצמו בבודפשט כשרטט וליתוגרף. בנוסף לציורים שלו, עיצב עטיפות ודפי שער למספר ספרים. במאי 1944 הוא ועמיתו, ינה אלפאנט (גר'), הובלו למחנה הריכוז מאוטהאוזן. הוא נרצח שם בתאריך לא ידוע, כנראה אחרי דצמבר (אז נרצח אלפאנט) ולפני שחרור המחנה על ידי צבא ארצות הברית ב-1945. מספר יצירותיו אינו ידוע, אך מאמינים שרובן המוחלט נהרסו במהלך המלחמה. בינואר 1992 נערכה רטרוספקטיבה גדולה של ציירים יהודים מקומיים במוזיאון (גר') באוראדיה (נאג'וואראד). התערוכה נקראה "אור ורוח" וכללה את עבודותיו של גרינבאום יחד עם אלו של ליאון, ארנה טיבור (אנ') ומוריץ באראט (אספ'). מדיה וקבצים בנושא ארנה גרינבאום בוויקישיתוף ארנה גרינבאום, באתר גלריה סאוואריה
חוסה רודריגו רודריגו

חוסה רודריגו רודריגו (בספרדית: José Rodrigo Rodrigo; 26 בדצמבר 1928 - 21 באוקטובר 2016) היה גנרל ספרדי אשר כיהן כראש מטה ההגנה (מקביל לרמטכ"ל) בין השנים 1992–1996. רודריגו נולד בסאוטה ב-26 בדצמבר 1928. ב-1943 הוא התגייס לצבא ספרד, וארבע שנים מאוחר יותר הוא החל ללמוד באקדמיה הצבאית הספרדית. ב-1951 הוא סיים את לימודיו והחל לשרת כלוטננט. ב-1978 הוא מונה למפקד רגימנט הרגלים הממוכן ה-31 ("אל קוניו"). בהמשך הועבר לפקד על רגימנט חיל הרגלים הקל ה-29 של ("איזבל לה קטוליקה"). כמו כן, הוא שימש כנספח הצבאי של ספרד בארגנטינה. ב-1987 הוא מונה למפקד דיוויזיית השריון ה-1. ב-1988 הוא החל לשרת במטה הכללי הספרדי. ב-1989 הוא החל לפקד על המחוז הצבאי ה-1 (מדריד). ב-16 בדצמבר 1992 הוא מונה לראש מטה ההגנה (מקביל לרמטכ"ל). הוא כיהן בתפקיד עד 26 ביולי 1996. הוא נפטר ב-21 באוקטובר 2016. מדיה וקבצים בנושא חוסה רודריגו רודריגו בוויקישיתוף חוסה רודריגו רודריגו באתר משרד ההגנה הספרדי
מרכז קהילתי להט"בי

האם התכוונתם ל... המרכז הקהילתי הלהט"בי (ניו יורק) המרכז הגאה תל אביב-יפו המרכז הגאה רמת גן הבית הפתוח
קטן עליהם

קטן עליהם (בצרפתית: Pattie et la Colère de Poséidon) הוא סרט הרפתקאות מונפש צרפתי בבימויו של דוויד אלו. הקרנת הבכורה של הסרט בצרפת הייתה ב-25 בינואר 2023, כאשר קרנת הטרום-בכורה הייתה ב-26 באוקטובר 2022 במונפלייה. בישראל הקרנת הבכורה של הסרט בדיבוב עברי הייתה ב-28 בספטמבר 2023. החיים עוברים בשלווה ביוֹלקוֹס, עיר נמל יפהפייה ומשגשגת ביוון העתיקה, אך פתאום נוצר איום ממשי על האוכלוסייה המקומית בדמות זעמו של פוסידון. פאטי היא עכברה קטנה בעלת אומץ לב ייחודי, אשר מכונה לצאת לכל הרפתקה. ביחד עם סאם, החבר החתול שלה, ועם עוד הרבה חברים, השניים יוצאים לחפש את המטמון: שריד עתיק שבעזרתו תוכל העיר שבה הם גרים להחלץ מכל הבעיות שלה. הסרט מתאר את קורותיהם של חבורה מצחיקה של בעלי-חיים קטנים מול הים הגדול עם מפגשים שונים של יצורים שונים שהם פוגשים. "קטן עליהם", במסד הנתונים הקולנועיים IMDb (באנגלית) "קטן עליהם", באתר Rotten Tomatoes (באנגלית) "קטן עליהם", באתר Metacritic (באנגלית) "קטן עליהם", באתר אידיבי "קטן עליהם", במסד הנתונים הקולנועיים KinoPoisk (ברוסית) קטן עליהם! - טריילר מדובב רשמי, הערוץ של קולנוע לב ביוטיוב קטן עליהם, באתר Seret.co.il | אתר סרט קטן עליהם | LEV, ‏2023-06-28 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קטן עליהם".
סנטיאגו ולדרס קניינסטרו

סנטיאגו ולדרס קניינסטרו (בספרדית: Santiago Valderas Cañestro; 26 במרץ 1933 - 12 בינואר 2019) היה גנרל בחיל האוויר הספרדי אשר כיהן כראש מטה ההגנה בין השנים 1996–2000. קניינסטרו נולד ב-26 במרץ 1933 בעיר לאראש שבמרוקו הספרדית. הוא למד באקדמיה האווירית הספרדית, וב-1957 סיים את לימודיו והוכשר כטייס קרבי בחיל האוויר הספרדי. הוא כיהן כמפקד כנף הקרב ה-12, ובין 1992–1993 היה חבר במטה חיל האוויר. בין 1994–1996 הוא שימש כנציג ספרד בוועדות הצבאיות של נאט"ו והאיחוד האירופי. ב-26 ביולי 1996 הוא מונה לראש מטה ההגנה (מקביל לרמטכ"ל). בתקופת כהונתו בתפקיד, בוטל גיוס החובה בספרד, והודק שיתוף הפעולה עם נאט"ו. הוא סיים את תפקידו ב-15 בדצמבר 2000. הוא נפטר באלקלה דה אנארס ב-12 בינואר 2019. סנטיאגו ולדרס קניינסטרו באתר משרד ההגנה הספרדי Muere a los 85 años el general Santiago Valderas, jefe del Estado Mayor de la Defensa entre 1996 y 2000